เรื่องร้องเรียน: ปัญหาการทิ้งขยะและวางถุงขยะจำนวนมากบนทางเท้าอย่างสม่ำเสมอ พบเห็นได้ทุกวันหรือสัปดาห์มากน้อยต่างกันไป บริเวณตลอดเส้นถนนสี่พระยา หนักที่สุดในบริเวณที่ปัก Location ไว้ (หน้าบริษัท ลัคกี้เซฟโปรเฟสชั่นแนล ประเทศไทย จำกัด) เป็นกองขยะขนาดใหญ่ จนคนแทบไม่มีทางเดิน เหม็น สกปรกมาก และมีหนูวิ่งไปมาตลอด จนคนต้องลงไปเดินบนถนน ซึ่งคาดเดาว่าไม่ใช่ขยะของบริษัทนั้น แต่เป็นของร้านอาหารและบ้านเรือนรอบข้าง ควรมีหน่วยงานมาจัดการให้มีพื้นที่ทิ้งขยะอย่างถูกต้อง หรือ ติดป้ายห้ามทิ้งขยะและจับปรับไปเลยครับ
การดำเนินการของเจ้าหน้าที่: เป็นจุดพักขยะรอการจัดเก็บ ซึ่งจุดบริเวณนี้ไม่มีขยะตกค้างจัดเก็บทุกวัน และมีพนักงานกวาดช่วยดูแลเรื่องความสะอาดในรอบกลางวันด้วย
ความเห็นของผู้แจ้ง: มองว่าเป็นการแก้ปัญหาแบบเดิม ไม่ยั่งยืน สุดท้ายก็จะมีขยะกองใหญ่ๆมากีดขวางทางเดินและสกปรกมากๆอยู่ดี ควรหาวิธีบริหารจัดการเพิ่ม
พื้นที่: แขวงมหาพฤฒาราม เขตบางรัก กรุงเทพมหานคร